# Concurs de granturi de valoare mică (pentru dezvoltarea instituțională)

# pentru organizațiile societății civile (OSC)/OPD, în cadrul Programului comun „Integrarea dimensiunii de dizabilitate în intervențiile umanitare la criza refugiaților din Ucraina”,

# în domeniul Eliminării violenței față de femei și fete (EVAW),

# implementat de Oficiul de țară al UN WOMEN Moldova.

|  |  |
| --- | --- |
| **Anunțul nr.** | UNW-ECA-MDA-HA-CfP-005 |
| **Locul desfășurării:** | Chişinău, Republica Moldova |
| **Data emiterii:** | 23 decembrie 2022 |
| **Tip de contract:** | Acord de granturi de valoare mică |
| **Limbile solicitate:** | Engleză, română, rusă |
| **Termenul limită de depunere a solicitărilor:** | 20 ianuarie 2023, 23:00, ora locală Chișinăutender.md@unwomen.org |
| **Ședință de informare** | Online, în data de 5 ianuarie 2023 între orele 10:00 și 11:00 Linkul către întâlnirea online va fi furnizat doar participanților înregistrați.<https://unwomen.zoom.us/meeting/register/tJEldOGoqTIsG9M8y3dWDTQhqzH-AIBO3mgw>  |
| **Data de începere:** | Februarie 2023 |
| **Durata implementării:** | Până la 7 luni, începând din februarie 2023 până în august 2023 |
| **Proiect:**  | Integrarea dimensiunii de dizabilitate în intervențiile umanitare la criza refugiaților din Ucraina |
| **Scopul activității:** | Consolidarea serviciilor comunitare și formarea capacităților ONG-urilor locale specializate în prestarea de servicii pentru persoanele cu dizabilități (și persoanele refugiate), inclusiv prin oferirea asistenței în formă de mentorat și coaching. |
| **Bugetul:** | Bugetul maxim: 10,000 USD |

**CONTEXT**

UN Women, în baza viziunii de egalitate, descrisă în Carta Națiunilor Unite, activează pentru eliminarea discriminării față de femei și fete, abilitarea femeilor și asigurarea egalității între femei și bărbați ca parteneri și beneficiari ai dezvoltării, ai drepturilor omului, ai acțiunii umanitare, ai păcii și securității.

Activitatea UN Women în Moldova se bazează pe noua sa Notă Strategică de Țară pentru anii 2023-2027, aliniată la Cadrul ONU de Cooperare pentru Dezvoltare Durabilă pentru Moldova (2023-2027), [la Planul Strategic Global al UN Women](https://www.unwomen.org/en/digital-library/publications/2021/09/un-women-strategic-plan-2022-2025), la programele și strategiile naționale și își propune să contribuie la implementarea Agendei 2030 pentru dezvoltare durabilă, într-un mod care să țină cont de dimensiunea de gen. Nota strategică se concentrează pe patru domenii principale: 1) eliminarea violenței împotriva femeilor; 2) conducerea și guvernanța femeilor; 3) abilitarea economică a femeilor și 4) legătura dintre dezvoltarea umanitară și pace și coordonarea ONU privind egalitatea de gen.

Începând cu luna martie 2022, în contextul războiului din Ucraina și al crizei refugiaților, UN Women implementează mai multe inițiative menite să sprijine autoritățile centrale, autoritățile locale și organizațiile societății civile în eforturile acestora de a întreprinde măsurile necesare pentru a satisface necesitățile umanitare imediate ale femeilor și fetelor, precum și în eforturile care vizează serviciile și protecția de violența bazată pe gen, alături de cele orientate spre legătura dintre pace și dezvoltare.

La situația din 30 august 2022, peste 7 milioane de persoane refugiate au părăsit Ucraina pentru a se adăposti în țările vecine, inclusiv în Republica Moldova, din momentul în care trupele rusești au intrat în Ucraina la 24 februarie. Potrivit ICNUR, aproape 600.000 de persoane (majoritatea femei și copii) au sosit în Republica Moldova, dintre care 24% au rămas în țară, iar dintre acestea – 65% sunt femei și 36% sunt copii.

Persoanele cu dizabilități se găsesc adesea printre grupurile cele mai vulnerabile și afectate în mod disproporționat în situații de strămutare forțată, cum ar fi în cazul conflictului actual din Ucraina. În rândul persoanelor cu dizabilități, nevoite să se mute în altă parte, sunt deosebit de vulnerabile persoanele refugiate în vârstă și femeile și fetele cu dizabilități. Se știe, de asemenea, că în procesul de strămutare forțată, pot apărea dizabilități sau se pot agrava dizabilitățile existente.

Persoanele care fug din calea conflictelor sunt expuse, pe fondul conflictului, unui risc mai mare de violență sexuală, exploatare sexuală și abuz din partea personalului umanitar, dar și de trafic de persoane în scopul exploatării sexuale, precum și riscurilor de violență – deja existente, dar agravate – din partea partenerului intim, pe fondul strămutării. Riscurile de VBG sunt mai mari în adăposturile informale, punctele de primire și tranzit, centrele de cazare pentru refugiați, în cazul cazării acasă la cineva, al transportării de la graniță și al deplasării spre alte țări. Deși ONU și organizațiile umanitare care implementează intervenții în situația de criză notează necesitățile persoanelor refugiate din Ucraina, acestea nu colectează (deocamdată) date dezagregate, ceea ce face dificilă evaluarea amplorii necesităților persoanelor refugiate cu dizabilități care vin în Republica Moldova. Însă conform unui studiu recent al ICNUR – în cadrul căruia au fost intervievate persoane refugiate din Ucraina, care s-au adăpostit în diferite țări din Europa – 13% dintre familiile incluse în eșantion aveau cel puțin un membru cu dizabilități, iar 9% aveau cel puțin un membru cu o afecțiune medicală gravă.

După statisticile ONU, femeile și copiii reprezintă 90% din totalul persoanelor refugiate din Ucraina, deși – în Republica Moldova – o proporție mai mare de persoane refugiate sunt bărbați (15-18%), iar persoanele în vârstă reprezintă 12%. Această proporție mai mare de bărbați este semnificativă, deoarece, în conformitate cu actuala lege marțială în vigoare în Ucraina, numai bărbații în vârstă, bărbații cu dizabilități, bărbații care au un copil sau un membru al familiei cu dizabilități sau care sunt asistenți parentali profesioniști pot părăsi Ucraina. Acest lucru înseamnă că există probabilitatea ca Republica Moldova să găzduiască un număr disproporționat de mare de persoane refugiate cu dizabilități și familiile acestora.

Având în vedere că marea majoritate a persoanelor refugiate din Republica Moldova sunt femei și copii, protecția femeilor și a fetelor este o preocupare de maximă importanță. O proporție semnificativă este alcătuită din femei, care sunt capul familiei, femei singure, adolescente, femei în vârstă, care sunt expuse unui risc sporit de VBG. Sunt necesare acțiuni urgente pentru a preveni VBG și pentru a interveni asupra consecințelor sale care pun în pericol viața.

Deși Republica Moldova a semnat Convenția privind drepturile persoanelor cu dizabilități, operaționalizarea angajamentului asumat prin politici, sisteme, prestări de servicii și bugete incluzive și accesibile a fost slabă. Practicile convenționale, cum ar fi instituționalizarea și o abordare medicală a dizabilității, rămân încă o normă și se observă un nivel ridicat de stigmatizare a persoanelor cu dizabilități. Din informațiile nepublicate se poate deduce că aceste abordări continuă să se reflecte în intervențiile umanitare la criza refugiaților din Ucraina în țara noastră.

Merită menționat faptul că Republica Moldova se numără printre primele 5 cele mai sărace națiuni din Europa și că, în prezent, țara a suferit deja un șoc economic care este, fără îndoială, mai grav decât cel din anii '90 (cu o inflație de 30%). Este posibil ca situația să se înrăutățească grav în această iarnă, deoarece Moldova este 100% dependentă de Rusia pentru aprovizionarea cu gaz.

Dimensiunea dizabilității nu este integrată pe deplin în intervenția umanitară din Republica Moldova la criza refugiaților din Ucraina. Lipsa unor politici și sisteme favorabile incluziunii persoanelor cu dizabilități, precum și absența unor servicii necesare în cadrele umanitare, au drept consecință faptul că persoanele refugiate, cu dizabilități, din Ucraina se confruntă cu provocări în materie de transportare, violență sexuală și pe bază de gen, asistență medicală, cazare, acces la școli, transferuri de ajutor financiar, hrană și comunicare. Provocările semnalate mai sus sunt un rezultat direct al lipsei de înțelegere a amplorii problemei și al lipsei instrumentelor și resurselor necesare pentru a implementa o intervenție umanitară – pentru persoanele refugiate din Ucraina, care fug de război – în care să fie integrată pe deplin dimensiunea dizabilității. Unele dintre provocările fundamentale care trebuie abordate de Republica Moldova, pentru ca intervenția umanitară să devină mai incluzivă, sunt cele legate de indisponibilitatea datelor privind necesităților persoanelor refugiate, cu dizabilități, din Ucraina, dezagregate în funcție de dizabilitate; necesitatea de a consolida capacitățile factorilor de decizie și a principalelor părți interesate; asigurarea faptului că vocile persoanelor refugiate, cu dizabilități, din Ucraina și ale organizațiilor de persoane cu dizabilități sunt auzite; aplicarea unor intervenții care să nu presupună instituționalizarea; adoptarea unui model centrat pe drepturi; consolidarea unor intervenții umanitare bine coordonate, cu mecanisme de bugetare, planificare, prestare a serviciilor, care țin cont de necesitățile persoanelor refugiate, cu dizabilități, din Ucraina și de costurile suplimentare legate de dizabilitate.

**ARGUMENTARE**

Programul este necesar pentru a se asigura că Republica Moldova are o abordare pe deplin incluzivă față de criza persoanelor refugiate din Ucraina. Actualmente, persoanele refugiate cu dizabilități, din Ucraina, care s-au adăpostit în Republica Moldova, se confruntă cu mai multe dificultăți în ceea ce privește accesul la serviciile de care au nevoie. Dimensiunea dizabilității nu este integrată pe deplin în eforturile de coordonare și elaborare a programelor de intervenție umanitară. Din cauza lipsei de sensibilizare și de înțelegere, persoanele cu dizabilități nu sunt încă percepute, de către comunitatea umanitară, ca făcând parte din populația generală, ceea ce înseamnă că accesul acestora la serviciile și asistența umanitară generală nu este monitorizat în mod sistematic. Intervențiile pentru persoanele cu dizabilități sunt adesea percepute ca fiind limitate la servicii specializate, de care trebuie să se ocupe entități specializate, fără a se ține seama de necesitățile generale ale acestora. Această lipsă de sensibilizare înseamnă că persoanele cu dizabilități și familiile acestora nu sunt implicate cu adevărat în procesul de asistență umanitară, ceea ce duce la o înțelegere foarte limitată a necesităților și priorităților acestor persoane. De aceea, programul are o veritabilă ocazie de a pune bazele integrării dimensiunii de dizabilitate în intervențiile umanitare din Republica Moldova.

Acest concurs reflectă intenția UN Women de a susține dezvoltarea organizațională a organizațiilor societății civile la nivel local și național, ca prestatoare locale de servicii pentru persoanele cu dizabilități (și pentru persoanele refugiate), inclusiv prin mentorat și coaching. Granturile preconizate vor contribui la o schimbare transformatoare în ONG-uri, care vor fi susținute în elaborarea politicilor interne sensibile la dimensiunea de gen şi integrarea egalității de gen în structurile lor interne, iar ulterior în promovarea culturii de toleranță, egalitate şi non-discriminare în țară.

**Prezentarea generală a anunțului**

Biroul din Moldova al Entității Națiunilor Unite pentru Egalitatea de Gen și Abilitarea Femeilor (UN Women) planifică să ofere granturi mici [organizațiilor societății](https://www2.fundsforngos.org/category/civil-society/) [civile](https://www2.fundsforngos.org/tag/organisations/) eligibile, în valoare de până la 10.000 USD. Granturile mici sunt preconizate exclusiv pentru finanțarea unui șir limitat de activități eligibile pentru a sprijini **dezvoltarea sau consolidarea capacităților instituționale ale OSC-urilor din domeniul prestării serviciilor pentru persoanele cu dizabilități.**

UN Women invită solicitanții eligibili să depună solicitările de granturi mici pentru finanțarea activităților eligibile, după cum se descrie în prezentul anunț. UN Women va oferi câteva granturi mici, în limitele fondurilor disponibile, în domeniul eliminării violenței față de femei și fete (EVAW).

Prezentul anunț este bază pentru depunerea cererilor de granturi mici. Nu va fi interpretat drept acord de grant sau o confirmare a acordării unui grant mic de către UN Women unei entități. Respectiv, UN Women nu poartă răspundere pentru nicio obligație financiară sau de altă natură suportată de entitate în legătură cu răspunsul acesteia la prezentul anunț. UN Women nu va aproba includerea unor astfel de costuri în bugetul grantului mic, iar beneficiarul nu va utiliza fondurile grantului pentru a acoperi astfel de costuri.

**Criterii de eligibilitate**

Solicitantul trebuie să fie o [organizație](https://www2.fundsforngos.org/category/civil-society/) [a societății civile](https://www2.fundsforngos.org/tag/organisations/)[[1]](#footnote-2) (OSC), creată legal şi care funcționează în toată țara. Solicitantul poate depune cererea dacă:

* este un OSC înregistrat legal, care activează cel puțin 3 (trei) ani;
* nu se află pe Lista consolidată de sancțiuni a Consiliului de Securitate ONU[[2]](#footnote-3);
* nu este investigată pentru fraudă, corupție, abuz sexual, exploatare sexuală sau alte încălcări;
* nu a beneficiat de finanțare de la UN Women, total sau parțial anulată de UN Women;
* nu este în prezent Partener de implementare (PI) sau Parte responsabilă (PR) pentru UN Women;
* nu a fost PI/PR pentru UN Women în orice perioadă după 21 noiembrie 2019;
* nu este o entitate guvernamentală;
* nu este o organizație ONU;
* nu este un OSC creat pentru a se implica în calitate de Partener de implementare/Parte responsabilă (o organizație ar putea deveni Parte responsabilă dacă la moment dispune de capacitate internă bine dezvoltată şi toate politicile obligatorii: politica anti-fraudă, politica de prevenire a exploatării şi abuzului sexual (EAS); cadrul de control intern; politica de achiziții);
* are capacitate suficientă pentru a colabora cu diferiți actori: publici, privați şi/sau parteneri de dezvoltare (a implementat cel puțin 3 proiecte sau inițiative);
* dispune de suficientă experiență în domeniul financiar, inclusiv politici şi practici financiare adecvate pentru a gestiona grantul mic (are cel puțin capacitate minimă de gestionare a resurselor financiare);
* performanțele anterioare au fost considerate satisfăcătoare de către UN Women (dacă a beneficiat de granturi anterior sau a fost implicată în calitate de PI/PR până la 21 noiembrie 2019);
* se angajează să se implice în activități de advocacy pentru persoanele cu dizabilități (și persoanele refugiate), în scopul promovării egalității de gen şi al eliminării violenței față de femei și fete,
* calitatea de organizație-membru a Coaliției Naționale „Viață fără violență în familie” va fi un avantaj puternic.

Solicitantul trebuie să activeze în una sau câteva din domeniile de mai jos:

* Lucrul cu persoane cu dizabilități;
* Drepturile omului și abilitarea femeilor;
* Eliminarea violenței împotriva femeilor și fetelor;
* Organizații non-profit care oferă servicii esențiale persoanelor cu dizabilități;
* Organizații non-profit conduse de femei;
* Organizații non-profit conduse de tineri;
* Organizație comunitară care activează în domeniul dizabilității.

**Activități eligibile**

**1.** **Inițierea şi îmbunătățirea sistemelor, instrumentelor şi proceselor organizaționale (domeniile de guvernanță/structura de management**

 **şi managementul financiar şi administrativ) în scopul consolidării organizației din perspectivă instituțională**

Exemple de activități, dar **nu sunt limitate** la următoarele:

* Analiza și ajustarea statutului organizației, în special în lumina ultimelor modificări legislative (pentru asigurarea unei supravegheri transparente a luării deciziilor organizației; actualizarea rolurilor consiliului și a comitetului de audit etc.);
* Dezvoltarea/ajustarea organigramei organizației și actualizarea fișelor postului etc.;
* Elaborarea strategiei și a planului de activitate al organizației cu integrarea perspectivei de gen pentru cel puțin perioada 2023-2025;
* Elaborarea unei strategii de comunicare sensibilă la gen, PR și vizibilitate;
* Elaborarea unui Manual de politici și proceduri interne ale organizației sau politici și proceduri separate în domenii precum:
	+ resurse umane (angajarea personalului, servicii contractuale, concedii, plăți, dezvoltare profesională, evaluarea performanței, prime etc.);
	+ confidențialitatea datelor și protecția datelor;
	+ cod de conduită pentru personal și parteneri, inclusiv cu privire la interzicerea exploatării și abuzului sexual și a hărțuirii sexuale; nediscriminarea și egalitatea de gen;
	+ depunerea documentelor;
	+ gestionare financiară transparentă (raportare, audit, plăți etc.);
	+ achiziții transparente și eficiente (plan de achiziții, plafoane, anunțarea și evaluarea ofertelor etc.), prin integrarea perspectivelor egalității de gen;
	+ politici/prevederi anti-fraudă și anticorupție;
	+ conflict de interese etc.
* Elaborarea strategiei de advocacy și a planului de advocacy;
* Elaborarea strategiei privind colectarea de fonduri;
* Dezvoltarea sau actualizarea site-urilor web.

**2. Consolidarea capacității forței de muncă în abilitățile tehnice/manageriale generale:**

* Participarea la instruiri naționale și internaționale pentru consolidarea capacităților tehnice și manageriale ale personalului organizației. Exemple de domenii de instruire, însă fără a se limita la acestea: scrierea proiectelor, managementul proiectelor, managementul bazat pe rezultate, managementul financiar pentru OSC-uri și colectarea de fonduri, comunicarea publică, advocacy, voluntariat, cunoștințe lingvistice/informatice etc.;

**3. Consolidarea capacității personalului pentru a susține o dinamică mai puternică în direcția egalității de gen și a drepturilor persoanelor cu dizabilități:**

Organizațiile pot atrage expertiză externă pentru a-și dezvolta capacitățile și abilitățile personalului și voluntarilor săi pentru a promova în mod eficient drepturile persoanelor cu dizabilități la nivel comunitar/regional/național pe teme care includ, dar nu se limitează la:

* Combaterea stigmatizării și a concepțiilor greșite legate de dizabilități, pentru a elimina barierele din mediul fizic pentru persoanele refugiate cu dizabilități;
* Realizarea unei analize situaționale premergătoare intervențiilor la nivel local;
* Aplicarea în practică a abordării cuprinzătoare de centrare pe om/victimă, activitate în echipă multidisciplinară, abordarea de a „nu face rău”, a „nu lăsa pe nimeni în urmă” și alte abordări inovatoare;
* Conceperea/îmbunătățirea campaniilor de advocacy, de lobby, de comunicare și de media, orientate strategic, care să abordeze practicile vătămătoare legate de domeniul dizabilității (inclusiv conceptualizarea și desfășurarea de campanii de sensibilizare pentru a contracara eficient concepțiile greșite și pentru a schimba atitudinile, convingerile și normele sociale);
* Implicarea activistelor/platformelor femeilor, a rețelelor neoficiale și inițierea de parteneriate cu administrațiile publice locale cu accentul pe protecția și promovarea drepturilor persoanelor cu dizabilități;
* Adoptarea unei calități de „gardieni” care monitorizează respectarea, în practică, a drepturilor persoanelor cu dizabilități.

**4. Asistență cu echipamente** precum copiatoare, scanere, imprimante, laptopuri și computere, atât timp cât costul acestor echipamente este limitat la 30% din bugetul grantului mic propus.

**5. Formarea părților interesate la nivel național, în domeniul prevenirii și eliminării formelor multiple de discriminare** (pe criteriu de dizabilitate, gen, vârstă), pentru ca acestea să poată identifica posibilitățile de a implica realmente femeile refugiate cu dizabilități din Ucraina în conceperea, formularea, implementarea și evaluarea intervențiilor incluzive pentru refugiați, și pentru a le consolida capacitățile instituționale de a presta servicii sensibile la dimensiunea de gen, prin aplicarea unor instrumente inovatoare precum gândirea proiectivă, devianța pozitivă și principiul intersecționalității etc.

În sensul prezentului concurs de granturi mici, implementarea grantului trebuie finalizată până la 31 august 2023.

**Limitări**

În sensul prezentului concurs, granturile mici ale UN Women sunt limitate la **maximum 10.000 USD per OSC pe o perioadă de 7 luni**.

**Solicitare de grant mic**

* O solicitare trebuie să conțină toate informațiile relevante, care să arate eligibilitatea solicitantului și a activităților propuse. Solicitările trebuie depuse electronic în limbile engleză, română sau rusă. Orice solicitare nedepusă în limba de lucru specificată va fi exclusă de la examinare. Solicitările scrise de mână nu vor fi acceptate.
* Vă rugăm să utilizați formularul de cerere atașat (anexa 1), planul de implementare și bugetul (anexa 2) și formularul de declarație (anexa 3) la depunerea solicitării.
* Vă rugăm să depuneți un certificat de înregistrare care să demonstreze că solicitantul este un OSC înregistrat, şi un CV/raport de activitate al organizației care să demonstreze că entitatea activează o perioadă de trei ani
* UN Women va respinge orice solicitare care nu conține suficiente informații pentru a demonstra că solicitarea sau activitățile sunt eligibile.
* UN Women va organiza o întâlnire de informare deschisă tuturor potențialilor solicitanți interesați. Întâlnirea va fi organizată on-line la **5 ianuarie 2023 între orele 10.00 şi 11.00.** Vă rugăm să vă înregistrați pentru întâlnire utilizând următorul link: https://unwomen.zoom.us/meeting/register/tJEldOGoqTIsG9M8y3dWDTQhqzH-AIBO3mgw. Linkul către întâlnirea online va fi furnizat doar participanților înregistrați.
* Solicitarea trebuie primită de UN Women **tender.md@unwomen.org**până cel târziu la **20 ianuarie 2023, ora 23:00, ora locală a Chișinăului.** UN Women nu va lua în considerare solicitările trimise prin alte mijloace.
* Propunerile primite după termenul limită nu pot fi acceptate pentru examinare.

**Criterii de evaluare**

Solicitantul trebuie:

* să propună activități eligibile care dezvoltă sau consolidează capacitatea instituțională a solicitantului și sunt în concordanță cu scopurile acestui concurs de granturi: de a sprijini dezvoltarea sau consolidarea capacității instituționale a OSC-urilor;
* să nu propună utilizarea grantului mic pentru a furniza o activitate/rezultat în numele UN Women, lucrări de construcții civile, lucrări de inginerie, achiziții de vehicule sau alte bunuri corporale sau necorporale, cu excepția copiatorilor, scanerelor, imprimantelor, laptopurilor și computerelor;
* să nu propună utilizarea a mai mult de 30% din grantul mic pentru achiziționarea de copiatoare, scanere, imprimante, laptopuri și computere; în cazul solicitării de echipamente, ar trebui furnizate scurte argumente cu privire la modul în care acest lucru ar contribui (utilizat în lucrările lor ulterioare) la promovarea egalității de gen și eliminarea violenței împotriva femeilor și fetelor;
* să propună un grafic și activități eligibile care nu se extind peste 31 august 2023, inclusiv din considerente pandemice, politice, de securitate, logistice;
* să nu propună să-și acopere costurile indirecte/costurile de suport[[3]](#footnote-4) din grantul mic;
* să nu obțină profit direct din grantul mic;
* să nu propună acoperirea costurilor suportate sau angajate înainte de semnarea acordului de grant;
* să propună activități eligibile, care sprijină în mod durabil solicitantul;
* să propună activități eligibile prin care solicitantul are capacitatea de a ajunge la publicul țintă; și,
* să propună un buget care să fie rentabil, având în vedere activitățile eligibile, numărul beneficiarilor vizați și locația propusă.

**Atribuire**

UN Women va evalua solicitările care îndeplinesc toate criteriile.

UN Women va atribui granturile mici solicitanților care dovedesc cel mai bine angajamentul față de egalitatea de gen și sunt gata/intenționează să se implice în programe de promovare a egalității de gen și de abilitare a femeilor.

Solicitanții selectați sunt informați în scris cu privire la decizia UN Women de a acorda grantul mic. Atribuirea este condiționată de acceptarea de către Solicitant a termenilor și condițiilor stabilite în Acordul UN Women cu privire la grantul mic și este anulată automat dacă solicitantul nu este de acord cu acești termeni și condiții.

**Raportarea privind granturile de valoare mică**

Beneficiarul de grant trebuie să prezinte rapoarte financiare și de progres combinate, după cum se arată mai jos, indicând cheltuielile și progresul înregistrat în realizarea activităților permise, prevăzute în Planul de utilizare a grantului de valoare mică.

* Grant de valoare mică de 10.000 USD sau mai puțin: Beneficiarul de grant trebuie să prezinte un raport final financiar și de progres combinat, la sfârșitul perioadei acoperite de Acordul de grant de valoare mică sau atunci când activitățile permise sunt finalizate, oricare dintre acestea are loc mai întâi, în termenul stabilit în Acordul de grant de valoare mică;
* În cazul în care beneficiarul de grant nu prezintă rapoartele financiare și de progres combinate în termenele stabilite, șeful Oficiului poate hotărî să solicite beneficiarului rambursarea integrală sau parțială a grantului de valoare mică;
* Managerul de program va analiza raportul/rapoartele financiar(e) și de progres combinat(e) intermediar(e) și final(e) pentru a stabili: (a) dacă grantul de valoare mică a fost utilizat în scopurile prevăzute în prezentul document de politici și în Acordul de grant de valoare mică; (b) dacă desfășurarea activităților permise prevăzute în Planul de utilizare a granturilor de valoare mică are loc în mod satisfăcător pe durata perioadei convenite în Acordul de grant de valoare mică; și dacă activitățile permise prevăzute în Planul de utilizare a grantului de valoare mică au fost finalizate la data expirării Acordului de grant de valoare mică. Managerul de program se poate consulta cu personalul financiar cu privire la aspectele financiare.

**Anexa 1**

**Formularul solicitării**

|  |
| --- |
| **Detalii despre OSC/Solicitant**  |
| **Denumirea și numărul de înregistrare (vă rugăm să trimiteți dovada înregistrării)** |  |
| **Mandatul OSC (conform statutului organizațional)** |  |
| **Punct focal și supleant din rândul personalului OSC** | *(Vă rugăm să introduceți numele complet, funcția, adresa de e-mail, numărul de telefon)*  |
| **Detalii despre solicitare** |
| **Denumirea propunerii** |  |
| **Valoarea grantului mic**  | *(Vă rugăm să indicați suma în MDL)* |
| **Durata și data de începere propusă** | *(Vă rugăm să indicați durata în luni)* |
| **Contextul** |  |
| **Obiective principale/Rezultate de atins** |  |
| **Obiectiv tematic și priorități** |  |
| **Zona geografică**  | *(Vă rugăm să indicați localitatea și raionul acoperit prin activitățile organizaționale)*  |
| **Activități (enumerați-le 1., 2.,), perioada de timp și rezultatele așteptate**  |  |
| **Cum susțin aceste activități în mod specific dezvoltarea sau consolidarea capacității instituționale a OSC?** |  |

**Anexa 2**

**Planul de implementare și bugetul**

|  |  |  |  |
| --- | --- | --- | --- |
| **Activități planificate** | **Perioada de implementare[[4]](#footnote-5)** | **Descrierea bugetului[[5]](#footnote-6)** | **Bugetul total planificat pentru Activitate** **(în MDL)** |
| 1 | 2 | 3 | 4 | 5 | 6 |  |  |
| **1.1 Activitatea X** |  |  |  |  |  |  | Personalul proiectului |  |
|  |  |  |  |  |  |  | Instruire/atelier |  |
|  |  |  |  |  |  |  | Echipament  |  |
|  |  |  |  |  |  |  | Alte activități (vă rugăm să specificați) |  |
| **Totalul activității 1.1** |  |  |
| **1.2 Activitatea Y** |  |  |  |  |  |  | Personalul proiectului |  |
|  |  |  |  |  |  |  | Instruire/atelier |  |
|  |  |  |  |  |  |  | Echipament |  |
|  |  |  |  |  |  |  | Alte activități (vă rugăm să specificați) |  |
| **Totalul activității 1.2** |  |  |
| **Valoarea totală a grantului solicitat** |  |  |

**Anexa 3**

**Declarația reprezentantului autorizat al organizației solicitante:**

Prin depunerea acestei solicitări, confirm că:

1. Organizația își exprimă angajamentul de a deveni un avocat vocal pentru egalitatea de gen și de a sprijini conducerea și participarea politică a femeilor.
2. Organizația nu se află pe Lista consolidată de sancțiuni a Consiliului de Securitate ONU;
3. Organizația nu este investigată pentru fraudă, corupție, abuz sexual, exploatare sexuală sau alte încălcări;
4. Organizația nu este în prezent implicată în calitate de partener al UN Women în baza unui Acord de cooperare al Proiectului;
5. Propunerea pentru grantul mic nu are drept scop acoperirea costurilor de suport ale unui proiect implementat de organizație;
6. Organizația nu va obține profit direct din grantul de valoare mică;
7. Organizația nu propune acoperirea costurilor suportate sau angajate înainte de semnarea acordului de grant.

Data:

Nume:

Ștampila şi semnătura:

1. Entităţi non-statale, non-profit, voluntare formate de persoane din sfera socială, care sunt separate de stat şi de sectorul privat. OSC-urile au o gamă vastă de interese şi legături. Definiția OSC-urilor include, fără a se limita însă la organizaţii comunitare (OC), organizaţii neguvernamentale (ONG), organizaţii conduse de tineret, organizaţii LGBTI, organizaţii bazate pe credință şi instituţii academice, însă în definiția OSC-urilor nu sunt incluse asociațiile de afaceri sau cele care urmăresc obținerea de profituri. [↑](#footnote-ref-2)
2. <https://www.un.org/securitycouncil/content/un-sc-consolidated-list> [↑](#footnote-ref-3)
3. **Costuri de suport** - înseamnă acele costuri indirecte care sunt suportate pentru operarea OSC-ului în ansamblul său sau a unui segment al acestuia și care nu pot fi ușor conectate sau trasate la Activitățile permise care urmează să fie efectuate în cadrul grantului mic, adică, cheltuieli operaţionale, costuri de regie și costuri generale legate de funcționarea normală a unei organizații/afaceri, cum ar fi costurile pentru personalul de asistență, spațiul de birouri și echipamentele care nu sunt costuri directe.

**Costuri directe** - înseamnă costuri care pot fi ușor conectate și trasate la activitățile permise care urmează să fie efectuate cu ajutorul grantului mic. De exemplu, dacă un angajat sau consultant este angajat să lucreze la activitățile permise, fie exclusiv, fie pentru un număr de ore alocat, munca lor în legătură cu activitățile permise este un cost direct.

**Activități permise** - înseamnă introducerea sau îmbunătățirea sistemelor, instrumentelor și proceselor organizaționale, instruirea forței de muncă în abilitățile tehnice și manageriale și achiziționarea de echipamente adecvate. [↑](#footnote-ref-4)
4. Indicați activitățile care vor fi implementate în cadrul grantului și precizați perioada de realizare a fiecărei activități. [↑](#footnote-ref-5)
5. Precizați sumele prevăzute în buget pe categorii de costuri exprimate în valuta grantului (MDL). [↑](#footnote-ref-6)